
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	15 noiembrie 2011

	Nr.
	27/451


RAPORT DE ÎNLOCUIRE
asupra proiectului de Lege pentru modificarea şi completarea Legii nr.108/1999 privind înfiinţarea şi organizarea Inspecţiei Muncii
În temeiul art.70 din Regulamentul Camerei Deputaţilor, republicat, proiectul de Lege pentru modificarea şi completarea Legii nr.108/1999 privind înfiinţarea şi organizarea Inspecţiei Muncii a fost retrimis Comisiei pentru muncă şi protecţie socială, prin adresa nr. PLx 210 din 28 septembrie 2011, în vederea întocmirii unui nou raport.
În urma reluării dezbaterilor în şedinţa din 10 octombrie 2011, Comisia a hotărât, cu unanimitate de voturi, adoptarea proiectului de lege cu amendamente şi întocmirea unui raport de înlocuire.
Proiectul de lege are ca obiect de reglementare redefinirea funcţiilor Inspecţiei Muncii în acord cu dinamica legislaţiei europene şi a prevederile convenţiilor ratificate de ţara noastră, precum şi cu necesitatea adaptării la noile cerinţe legate de reorganizarea instituţiilor publice.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

La dezbateri au participat, în conformitate cu prevederile art.55 din Regulamentul Camerei Deputaţilor, republicat:

· d-l Nicolae Dantes Bratu – inspector general de stat, Inspecţia Muncii

· d-na Luminiţa Corneci – şef serviciu, Inspecţia Muncii.

La lucrările comisiei au fost prezenţi 21 deputaţi, din totalul de 27 membri ai comisiei.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune adoptarea cu modificări a proiectului de lege, după cum urmează: 

Amendamente admise:
	Nr. crt.
	Text 
proiect de lege 
	Text propus de Comisie 

(autorul amendamentului)
	Motivarea amendamentului

	1. 
	Titlul legii

Lege pentru modificarea şi completarea Legii nr.108/1999 privind înfiinţarea şi organizarea Inspecţiei Muncii


	Lege privind modificarea şi completarea Legii nr.108/1999 pentru înfiinţarea şi organizarea Inspecţiei Muncii


	Pentru respectarea normelor de tehnică legislativă.

	2. 
	Art.I. – Legea nr.108/1999 pentru înfiinţarea şi organizarea Inspecţiei Muncii, republicată în Monitorul Oficial  al României, Partea I, nr. 740 din 10 octombrie 2002, se modifică şi se completează după cum urmează:


	Nemodificat 
	

	3. 
	(din lege)

Art.1. - (1) Se înfiinţează Inspecţia Muncii, organ de specialitate al administraţiei publice centrale în subordinea Ministerului Muncii şi Solidarităţii Sociale, cu sediul în municipiul Bucureşti.

1. Alineatul (2) al articolului 1 se modifică şi va avea următorul cuprins:

„(2) Inspecţia Muncii are personalitate juridică şi este finanţată integral de la bugetul de stat, prin bugetul Ministerului Muncii, Familiei şi Protecţiei Sociale.”

___


	1. Articolul 1 se modifică şi va avea următorul cuprins:

“Art.1. - (1)  Se înfiinţează Inspecţia Muncii, organ de specialitate al administraţiei publice centrale în subordinea  Ministerului Muncii, Familiei şi Protecţiei Sociale, cu sediul în municipiul Bucureşti.”

Nemodificat 

(3) Inspecţia Muncii îndeplineşte funcţia de autoritate de stat, prin care asigură exercitarea controlului în domeniile relaţiilor de muncă,  securităţii şi sănătăţii în muncă şi  supravegherii pieţei.
(4) Inspecţia Muncii acţionează pentru asigurarea protecţiei sociale a muncii, în baza prevederilor art.41 din Constituţia României şi, respectiv, a prevederilor Convenţiei Organizaţiei Internaţionale a Muncii nr.81/1947 privind inspecţia muncii în industrie şi comerţ, ratificată prin Decretul Consiliului de Stat nr.284/1973, şi ale Convenţiei Organizaţiei Internaţionale a Muncii nr.129/1969 privind inspecţia muncii în agricultură, ratificată prin Decretul Consiliului de Stat nr.83/1975.”
Autor: d-na deputat Claudia Boghicevici


	Pentru respectarea normelor de tehnică legislativă.

Alin.(3) şi (4) au fost preluate de la punctul 2 din proiectul de lege.

	4. 
	2. După alineatul (2) al articolului 1 se introduc două noi alineate, alin.(3) şi (4), care vor avea următorul cuprins:

„(3) Inspecţia Muncii îndeplineşte funcţia de autoritate de stat, prin care asigură exercitarea controlului în domeniile relaţiilor de muncă şi al securităţii şi sănătăţii în muncă.

(4) Inspecţia Muncii acţionează pentru asigurarea protecţiei sociale a muncii, în baza prevederilor art.41 din Constituţia României şi, respectiv, a prevederilor Convenţiei Organizaţiei Internaţionale a Muncii nr.81/1947 privind inspecţia muncii în industrie şi comerţ, ratificată prin Decretul Consiliului de Stat 284/1973, şi ale Convenţiei Organizaţiei Internaţionale a Muncii nr.129/1969 privind inspecţia muncii în agricultură, ratificată prin Decretul Consiliului de Stat nr.83/1975.”

	Se elimină.

Autor: d-na deputat Claudia Boghicevici


	A fost preluat în reformularea art.1, punctul 3 din raport.



	5. 
	3. Articolul 2 se modifică şi va avea următorul cuprins:

„Art.2. - Inspecţia Muncii are în subordine inspectorate teritoriale de muncă, instituţii cu personalitate juridică, care se organizează în fiecare judeţ şi în municipiul Bucureşti.”

	Devine punct 2 nemodificat.
	

	6. 
	4. Alineatul (1) al articolului 4 se modifică şi va avea următorul cuprins:

“(1) Organizarea şi funcţionarea Inspecţiei Muncii se reglementează prin Regulamentul de organizare şi funcţionare, aprobat prin hotărâre a Guvernului, cu respectarea prevederilor prezentei legi, denumit în continuare Regulament.”
(din Legea nr.108/1999)

(2) Regulamentul de organizare şi funcţionare a Inspecţiei Muncii va fi adoptat în termen de 60 de zile de la publicarea prezentei legi în Monitorul Oficial al României, Partea I.


	3. Articolul 4 se modifică şi va avea următorul cuprins:
“Art.4. - Organizarea şi funcţionarea Inspecţiei Muncii se reglementează prin Regulamentul de organizare şi funcţionare, aprobat prin hotărâre a Guvernului, la propunerea Ministerului Muncii, Familiei şi Protecţiei Sociale, cu respectarea prevederilor prezentei legi, denumit în continuare Regulament.”

Autor: d-l deputat Victor Paul Dobre


	Pentru respectarea normelor de tehnică legislativă.

Pentru reglementarea autorităţii competente să iniţieze Regulamentul de organizare şi funcţionare al Inspecţiei Muncii, care se aprobă prin hotărâre a  Guvernului.

	7. 
	5. Articolul 5 se modifică şi va avea următorul cuprins:

„Art.5. - Inspecţia Muncii îndeplineşte următoarele funcţii generale: 

a) de autoritate de stat, prin care se asigură exercitarea controlului aplicării prevederilor legale în domeniile sale de competenţă; 

b) de comunicare, prin care se asigură schimbul de informaţii cu autorităţile administraţiei publice centrale şi locale, precum şi cu persoanele fizice şi juridice supuse activităţii de control, informarea acestora şi a cetăţenilor asupra modului cum se respectă şi se aplică prevederile legislaţiei din domeniile de competenţă;

c) de reprezentare, prin care se asigură, în numele statului român şi al Guvernului României, reprezentarea pe plan intern şi extern în domeniile sale de competenţă; 

d) de formare, prin care se realizează pregătirea şi perfecţionarea profesională a personalului propriu, în condiţiile legii; 

e) de cooperare, prin care se asigură desfăşurarea de acţiuni în comun, pe plan intern şi internaţional, în domeniile de competenţă; 

f) de administrare, prin care se asigură gestionarea bunurilor din domeniul public, respectiv, privat al statului, ori, după caz, al unităţilor administrativ teritoriale pe care le are în administrare sau în folosinţă, a fondurilor alocate în scopul funcţionării în condiţiile legii, precum şi organizarea şi gestionarea sistemelor informatice necesare activităţilor proprii”.


	Devine punct 4 nemodificat.
	

	8. 
	6. Articolul 6 se modifică şi va avea următorul cuprins: 
„Art.6. – (1) Inspecţia Muncii are următoarele atribuţii generale: 

a) controlul aplicării prevederilor legale, generale şi speciale, în domeniile relaţiilor de muncă şi al securităţii şi sănătăţii în muncă; 

b) furnizarea de informaţii angajatorilor şi salariaţilor cu privire la mijloacele de aplicare a prevederilor legale în domeniile de competenţă; 

c) informarea autorităţilor competente despre deficienţele sau abuzurile legate de aplicarea corectă a dispoziţiilor legale în vigoare; 

d) prestarea de servicii specifice domeniului său de activitate;
e) iniţierea de propuneri pentru îmbunătăţirea cadrului legislativ din domeniile sale de activitate, pe care le înaintează Ministerului Muncii, Familiei şi Protecţiei Sociale. 

(2) Inspecţia Muncii are următoarele atribuţii specifice: 

A. În domeniul relaţiilor de muncă: 
a) controlează aplicarea reglementărilor legale, generale şi speciale, cu privire la încheierea, executarea, modificarea, suspendarea şi încetarea contractelor individuale de muncă; 

b) controlează stabilirea şi acordarea drepturilor cuvenite salariaţilor ce decurg din lege, din contractul colectiv de muncă aplicabil şi din contractele individuale de muncă; 

c) controlează aplicarea măsurilor de respectare a egalităţii de şanse şi de tratament între femei şi bărbaţi; 

d) asigură la nivel naţional evidenţa muncii prestate în baza contractelor individuale de muncă prin registrul general de evidenţă al salariaţilor; 

e) controlează folosirea forţei de muncă în scopul identificării cazurilor de muncă nedeclarată; 

__

f) asigură înregistrarea contractelor colective de muncă la nivel de unităţi şi verifică prevederile acestora, potrivit procedurii aprobate de inspectorul general de stat. 

B. În domeniul securităţii şi sănătăţii în muncă şi al supravegherii pieţei: 

a) controlează, coordonează şi îndrumă metodologic aplicarea prevederilor referitoare la securitatea şi sănătatea în muncă ce decurg din legislaţia naţională, europeană şi din convenţiile Organizaţiei Internaţionale a Muncii; 

b) cercetează evenimentele conform competenţelor, avizează cercetarea, stabileşte sau confirmă caracterul accidentelor, colaborează cu instituţiile implicate în ceea ce priveşte evidenţa şi raportarea accidentelor de muncă şi a bolilor profesionale; 

c) controlează activitatea de instruire, informare şi consultare a salariaţilor şi furnizează informaţii în vederea îmbunătăţirii acesteia; 

d) autorizează funcţionarea din punct de vedere al securităţii şi sănătăţii în muncă a persoanelor juridice şi fizice şi retrage sau poate propune retragerea autorizării, în condiţiile legii; 

e) analizează activitatea serviciilor externe de prevenire şi protecţie şi propune, după caz, Comisiei de abilitare a serviciilor de prevenire şi protecţie şi de avizare a documentaţiilor cu caracter tehnic de informare şi instruire în domeniul securităţii şi sănătăţii în muncă, retragerea abilitării; 

f) eliberează avize şi autorizaţii conform competenţelor stabilite prin actele normative aplicabile; 

g) dispune sistarea activităţii sau oprirea din funcţiune a echipamentelor de muncă, în cazul în care se constată o stare de pericol grav şi iminent de accidentare sau de îmbolnăvire profesională şi sesizează, după caz, organele de urmărire penală; 

h) dispune angajatorului efectuarea de măsurători, determinări şi expertize pentru prevenirea unor evenimente sau pentru stabilirea cauzelor evenimentelor produse, precum şi verificarea, prin organisme abilitate, a încadrării nivelului noxelor profesionale în limite admisibile la locurile de muncă, cheltuielile fiind suportate de către angajator;

i) controlează respectarea prevederilor legale referitoare la introducerea pe piaţă a produselor pentru care desfăşoară acţiuni de supraveghere a pieţei, conform competenţelor;

j) restricţionează, prin măsurile legale stabilite de legislaţia în vigoare, comercializarea produselor neconforme şi dispune măsuri de eliminare a neconformităţilor constatate;

k) prelevează probe şi efectuează testări în vederea identificării produselor care prezintă suspiciuni de neconformitate;

l) colaborează cu autorităţile vamale şi alte organisme responsabile cu controalele la frontiere în vederea schimbului de informaţii cu privire la produsele ce prezintă riscuri în utilizare;
m) colaborează cu autorităţile competente naţionale şi din cadrul Uniunii Europene în toate problemele de supravegherea pieţei, inclusiv în ceea ce priveşte notificarea clauzei de salvgardare în cazul produselor neconforme.

(3) Inspecţia Muncii îndeplineşte şi alte atribuţii stabilite în responsabilitatea sa potrivit legislaţiei în vigoare. 

(4) Pentru îndeplinirea atribuţiilor stabilite prin lege, autorităţile administraţiei publice centrale şi locale, precum şi instituţiile aflate în subordinea, coordonarea sau sub autoritatea acestora, au obligaţia de a pune la dispoziţia Inspecţiei Muncii şi inspectoratelor teritoriale de muncă, la solicitarea acestora, informaţiile şi documentele necesare, în mod operativ şi gratuit.”


	5. Articolul 6 se modifică şi va avea următorul cuprins: 
„Art.6. – (1) Inspecţia Muncii are următoarele atribuţii generale: 

a) controlul aplicării prevederilor legale, generale şi speciale, în domeniile relaţiilor de muncă, al securităţii şi sănătăţii în muncă şi al supravegherii pieţei;
lit.b) nemodificată

c) informarea autorităţilor competente despre deficienţele sau abuzurile legate de aplicarea dispoziţiilor legale în vigoare;

Lit.d)-e) nemodificate

Nemodificat 

Lit.a) –c) nemodificate

d) asigură la nivel naţional evidenţa muncii prestate în baza contractelor individuale de muncă prin registrul general de evidenţă al salariaţilor, precum şi evidenţa zilierilor şi a beneficiarilor prestaţiilor acestora;
Lit.e) nemodificată

f) primeşte şi transmite, prin inspectoratele teritoriale de muncă, în sistem informatic, datele depuse de angajatori şi beneficiari referitoare la salariaţi şi zilieri;
g) asigură înregistrarea contractelor colective de muncă la nivel de unităţi şi verifică prevederile acestora, potrivit procedurii aprobate de inspectorul general de stat, conciliază conflictele de muncă declanşate la nivelul unităţilor.
Lit.a) – l) nemodificate

m) colaborează cu autorităţile competente naţionale şi din cadrul Uniunii Europene în toate problemele de supraveghere a pieţei, inclusiv în ceea ce priveşte notificarea clauzei de salvgardare în cazul produselor neconforme.

Alin.(3) nemodificat 

(4) Autorităţile administraţiei publice centrale şi locale, precum şi instituţiile aflate în subordinea, coordonarea sau sub autoritatea acestora, au obligaţia de a pune la dispoziţia Inspecţiei Muncii şi inspectoratelor teritoriale de muncă, la solicitarea acestora, informaţiile şi documentele necesare, în mod operativ şi gratuit, pentru îndeplinirea atribuţiilor stabilite prin lege.”
Autori: d-l deputat Victor Paul Dobre şi 
d-na deputat Claudia Boghicevici

	Printre atribuţiile generale ale Inspecţiei Muncii trebuie reglementată prerogativa legată de supravegherea pieţei, în corelaţie cu atribuţiile specifice înscrise în alin.(2).

Pentru corectitudinea formulării.

Reglementare necesară, având în vedere evoluţia legislaţiei.

Reglementare necesară, având în vedere evoluţia legislaţiei.

Corectarea unei erori materiale.
Pentru claritatea formulării, întrucât sunt avute în vedere atribuţiile Inspecţiei Muncii şi nu ale autorităţilor administraţiei publice.



	9. 
	7. Articolul 7 se modifică şi va avea următorul cuprins: 

„Art.7. - (1) Inspecţia Muncii poate să presteze servicii, şi să furnizeze date/informaţii, contra cost, în condiţiile legii. 

(2) Contravaloarea serviciilor prestate se suportă de către beneficiarii acestora şi constituie venituri la bugetul de stat. 

(3) Serviciile pentru care se percep tarife, precum şi cuantumul acestora, se stabilesc prin ordin al ministrului muncii, familiei şi protecţiei sociale.”

	Devine punct 6 nemodificat.
	

	10. 
	8. Articolul 8 se modifică şi va avea următorul cuprins: 
„Art.8. - În realizarea atribuţiilor sale, Inspecţia Muncii cooperează, pe plan naţional şi internaţional, pe bază de protocoale, acorduri şi memorandumuri, cu instituţii similare, cu inspecţii din alte domenii, instituţii publice sau private, cu organizaţii ale partenerilor sociali şi cu orice alte organizaţii care sunt constituite şi funcţionează potrivit legii.”


	Devine punct 7 nemodificat.
	

	11. 
	9. Articolul 9 se modifică şi va avea următorul cuprins: 
„Art.9. - Ministerul Apărării Naţionale, structurile militare şi structurile în care îşi desfăşoară activitatea funcţionari publici cu statut special din cadrul Ministerului Administraţiei şi Internelor, Administraţia Naţională a Penitenciarelor din cadrul Ministerului Justiţiei, Serviciul Român de Informaţii, Serviciul de Informaţii Externe, Serviciul de Protecţie şi Pază, Serviciul de Telecomunicaţii Speciale, precum şi Comisia Naţională pentru Controlul Activităţilor Nucleare, organizează activităţile de inspecţie a muncii prin servicii proprii de specialitate, care au competenţă exclusivă numai pentru structurile respective.”


	Devine punct 8 nemodificat.
	

	12. 
	10. Articolul 10 se modifică şi va avea următorul cuprins: 

„Art.10. - (1) Inspecţia Muncii este condusă de un inspector general de stat. 

(2) În exercitarea atribuţiilor de conducere, inspectorul general de stat are în subordine 2 inspectori generali de stat adjuncţi. 

(3) Inspectorul general de stat şi inspectorii generali de stat adjuncţi sunt numiţi prin ordin al ministrului muncii, familiei şi protecţiei sociale, în condiţiile legii. 

(4) Funcţiile de inspector general de stat şi inspector general de stat adjunct sunt funcţii publice de conducere specifice, asimilate din punct de vedere al drepturilor salariale cu directorul general, respectiv, directorul general adjunct din minister. 

(5) Inspectorul general de stat şi inspectorii generali de stat adjuncţi au calitatea de inspector de muncă şi pot exercita activităţi de control pe întreg teritoriul ţării. 

(6) Inspectorul general de stat este ordonator secundar de credite. 

(7) În exercitarea atribuţiilor sale, inspectorul general de stat emite decizii şi aprobă metodologii, proceduri şi instrucţiuni în domeniile de activitate ale Inspecţiei Muncii. 

(8) Atribuţiile inspectorului general de stat şi ale inspectorilor generali de stat adjuncţi sunt stabilite prin Regulament. 

(9) La nivelul Inspecţiei Muncii se constituie Consiliul Consultativ Tripartit, cu rol de dialog social, format din reprezentanţii desemnaţi ai instituţiei, ai confederaţiilor sindicale şi patronale reprezentative la nivel naţional.

(10) Modul de organizare şi atribuţiile Consiliului Consultativ Tripartit se stabilesc prin Regulamentul propriu de organizare şi funcţionare al Inspecţiei Muncii, aprobat prin ordin al ministrului muncii, familiei şi protecţiei sociale.”


	9. Articolul 10 se modifică şi va avea următorul cuprins: 
Alin.(1) – (9) nemodificate

(10) Modul de organizare şi atribuţiile Consiliului Consultativ Tripartit se stabilesc prin Regulamentul de organizare şi funcţionare al aparatului propriu al Inspecţiei Muncii, aprobat prin ordin al ministrului muncii, familiei şi protecţiei sociale, la propunerea Inspecţiei Muncii.
Autori: d-l deputat Victor Paul Dobre şi 
d-na deputat Claudia Boghicevici 

	9. Articolul 10 se modifică şi va avea următorul cuprins: 
Alin.(1) – (9) nemodificate

Pentru a reglementa organizarea şi funcţionarea aparatului de lucru al Inspecţiei Muncii şi evitarea confuziei cu Regulamentul de organizare şi funcţionare al Inspecţiei Muncii, care se aprobă prin hotărâre a Guvernului.


	13. 
	11. Articolul 11 se modifică şi va avea următorul cuprins: 

„Art.11. – (1) Inspectoratele teritoriale de muncă sunt conduse de câte un inspector şef, numit prin ordin al ministrului muncii, familiei şi protecţiei sociale, în condiţiile legii. 

(2) Inspectorul şef este ordonator terţiar de credite. 

(3) În exercitarea atribuţiilor de conducere, inspectorul şef are în subordine doi inspectori şefi adjuncţi, numiţi prin ordin al ministrului muncii, familiei şi protecţiei sociale, în condiţiile legii. 

(4) Inspectorul şef şi inspectorii şefi adjuncţi au calitatea de inspector de muncă şi pot exercită activităţi de control. 

(5) Funcţiile de inspector şef şi inspector şef adjunct sunt funcţii publice de conducere specifice, asimilate din punct de vedere al drepturilor salariale cu directorul executiv şi directorul executiv adjunct din cadrul serviciilor publice deconcentrate ale ministerelor. 

(6) La nivelul inspectoratelor teritoriale de muncă se constituie câte un Consiliu Consultativ Tripartit, cu rol de dialog social, format din reprezentanţii desemnaţi ai instituţiei, ai organizaţiilor sindicale şi patronale, reprezentative la nivel naţional.

(7) Modul de organizare şi atribuţiile Consiliului Consultativ Tripartit se stabilesc prin Regulamentul propriu de Organizare şi Funcţionare al Inspectoratelor Teritoriale de Muncă, aprobat prin ordin al ministrului muncii, familiei şi protecţiei sociale.”


	10. Articolul 11 se modifică şi va avea următorul cuprins: 

Alin.(1) – (3) nemodificate

(4) Inspectorul şef şi inspectorii şefi adjuncţi au calitatea de inspector de muncă şi pot exercita activităţi de control. 

Alin.(5) – (6) nemodificate

(7) Modul de organizare şi atribuţiile Consiliului Consultativ Tripartit se stabilesc prin Regulamentul de organizare şi funcţionare al inspectoratului teritorial de muncă, aprobat prin ordin al ministrului muncii, familiei şi protecţiei sociale, la propunerea Inspecţiei Muncii.”
Autori: d-l deputat Victor Paul Dobre şi 
d-na deputat Claudia Boghicevici 

	Corectarea unei erori materiale.

Pentru a crea cadrul legal în ceea ce priveşte reglementarea organizării şi funcţionării inspectoratelor teritoriale de muncă.


	14. 
	12. Articolul 12 se modifică şi va avea următorul cuprins: 

„Art.12. - (1) Personalul Inspecţiei Muncii şi al inspectoratelor teritoriale de muncă este alcătuit din funcţionari publici şi personal contractual. 

(2) În exercitarea atribuţiilor de serviciu, inspectorii de muncă exercită atribuţii de autoritate de stat.

(3) Inspecţia Muncii asigură participarea personalului propriu şi al inspectoratelor teritoriale de muncă la programe de perfecţionare profesională, specifice domeniului de activitate, aprobate anual prin decizie a inspectorului general de stat.

(4) Funcţiile publice de conducere a direcţiilor/serviciilor/birourilor cu atribuţii de control şi de evidenţă a relaţiilor de muncă sunt funcţii publice de conducere specifice. 

(5) Funcţionarii publici de conducere ai direcţiilor/serviciilor/birourilor cu atribuţii de control şi de evidenţă a relaţiilor de muncă, au calitatea de inspector de muncă. 

(6) Inspectorii de muncă, funcţionarii publici şi celelalte categorii de personal din cadrul Inspecţiei Muncii şi al inspectoratelor teritoriale de muncă beneficiază de măsuri speciale de protecţie împotriva ameninţărilor, violenţelor sau a oricăror fapte care îi pun în pericol pe ei, familiile şi/sau bunurile lor, precum şi de rambursarea tuturor cheltuielilor pentru daunele suferite în exercitarea atribuţiilor. 

(7) Măsurile speciale de protecţie, condiţiile şi modul de realizare al acestora se stabilesc prin ordin al ministrului muncii, familiei şi protecţiei sociale, cu avizul Agenţiei Naţionale a Funcţionarilor Publici. 

(8) Personalul Inspecţiei Muncii şi al inspectoratelor teritoriale de muncă beneficiază de sprijin financiar din partea instituţiei, prin suportarea sumelor necesare asigurării asistenţei juridice în condiţiile stabilite prin ordin al ministrului muncii, familiei şi protecţiei sociale, în cazurile în care actele şi faptele îndeplinite în timpul exercitării atribuţiilor de serviciu, în limitele şi cu respectarea prevederilor legale, fac obiectul unor proceduri judiciare.”

	11. Articolul 12 se modifică şi va avea următorul cuprins: 
Alin.(1) – (5) nemodificate

(6) Inspectorii de muncă, celelalte categorii de funcţionari publici, precum şi personalul contractual din cadrul Inspecţiei Muncii şi al inspectoratelor teritoriale de muncă beneficiază de măsuri speciale de protecţie împotriva ameninţărilor, violenţelor sau a oricăror fapte care îi pun în pericol pe ei, familiile şi/sau bunurile lor, precum şi de rambursarea tuturor cheltuielilor pentru daunele suferite în exercitarea atribuţiilor. 

(7) Măsurile speciale de protecţie, condiţiile şi modul de realizare a acestora se stabilesc prin ordin al ministrului muncii, familiei şi protecţiei sociale. Pentru reglementările aplicabile funcţionarilor publici se va obţine avizul Agenţiei Naţionale a Funcţionarilor Publici.”

Autori: d-l deputat Victor Paul Dobre şi 
d-na deputat Claudia Boghicevici 
Alin.(8) nemodificat.


	Pentru claritatea textului. 

Celelalte categorii de personal se limitează la personalul contractual în temeiul prevederilor art.12 alin.(1). 

Pentru corectitudinea textului. Pentru măsurile speciale de protecţie aplicabile întregului personal, trebuie să se facă o distincţie între funcţionari publici şi personal contractual în ceea ce priveşte avizul Agenţiei Naţionale a Funcţionarilor Publici.  



	15. 
	13. Articolul 13 se modifică şi va avea următorul cuprins: 

„Art.13. - (1) Numărul maxim de posturi pentru aparatul propriu al Inspecţiei Muncii şi al inspectoratelor teritoriale de muncă se stabileşte prin Regulament. 

(2) Structura organizatorică şi statul de funcţii ale aparatului propriu al Inspecţiei Muncii şi al inspectoratelor teritoriale de muncă, precum şi repartizarea numărului de posturi la inspectoratele teritoriale de muncă se aprobă prin ordin al ministrului muncii, familiei şi protecţiei sociale”.


	Devine punct 12 nemodificat.
	

	16. 
	14. Articolul 14 se modifică şi va avea următorul cuprins: 
„Art.14. - Drepturile salariale ale personalului încadrat la Inspecţia Muncii se acordă astfel: 
a) pentru Inspecţia Muncii, potrivit prevederilor legale aplicabile aparatului propriu al Ministerului Muncii, Familiei şi Protecţiei Sociale; 

b) pentru inspectoratele teritoriale de muncă, potrivit prevederilor legale aplicabile serviciilor publice deconcentrate ale ministerelor.”


	13. Articolul 14 se modifică şi va avea următorul cuprins: 
„Art.14. - Drepturile salariale ale personalului încadrat la Inspecţia Muncii şi inspectoratele teritoriale de muncă se acordă astfel: 

Lit.a) - b) nemodificate

Autor: d-na deputat Claudia Boghicevici
	Pentru corectitudinea textului.


	17. 
	15. Articolul 15 se modifică şi va avea următorul cuprins: 
„Art.15. – (1) Inspecţia Muncii întocmeşte şi publică anual un raport asupra activităţii sale, cu respectarea prevederilor Convenţiei Organizaţiei Internaţionale a Muncii nr.81/1947 privind inspecţia muncii în industrie şi comerţ, ratificată prin Decretul Consiliului de Stat 284/1973. 

(2) Raportul prevăzut la alin.(1) se înaintează ministrului muncii, familiei şi protecţiei sociale şi Organizaţiei Internaţionale a Muncii”.


	Devine punct 14 nemodificat.
	

	18. 
	16. Articolul 16 se modifică şi va avea următorul cuprins: 

„Art.16. - (1) Inspectorii de muncă sunt funcţionari publici, în cadrul funcţiilor publice specifice cu statut special. 

(2) Statutul inspectorului de muncă, va fi reglementat prin lege. 

(3) Inspectorii de muncă beneficiază de stabilitate în funcţie şi independenţă faţă de orice schimbare guvernamentală şi influenţă neprevăzută din afară. 

(4) Funcţia de inspector de muncă poate fi ocupată de persoane cu studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă în domeniile fundamentale: ştiinţe inginereşti, ştiinţe agricole şi silvice, ştiinţe juridice, ştiinţe economice, sau în specializările: sociologie, psihologie, medicină, administraţie publică şi ştiinţe politice”.


	Devine punct 15 nemodificat.
	

	19. 
	17. Articolul 17 se modifică şi va avea următorul cuprins: 
„Art.17. - Recrutarea şi numirea în funcţie a inspectorilor de muncă se fac potrivit legislaţiei din domeniul funcţiei publice.”
	Devine punct 16 nemodificat.


	

	20. 
	18. Articolul 18 se modifică şi va avea următorul cuprins: 
„Art.18 - Inspectorii de muncă sunt obligaţi: 

a) să nu aibă vreun interes, direct sau indirect, de orice natură ar fi acesta, în entităţile care se află sub incidenţa controlului lor; 

b) să nu dezvăluie secretele de fabricaţie şi, în general, procedurile de exploatare, de care ar putea lua cunoştinţă în exercitarea funcţiilor lor, atât pe durata existenţei raporturilor de serviciu, cât şi timp de 2 ani după data încetării acestora; 

c) să păstreze confidenţialitatea asupra identităţii persoanei care semnalează nerespectarea prevederilor legale în domeniul reglementat de prezenta lege şi să nu dezvăluie angajatorului, prepuşilor săi sau altor persoane faptul că efectuează controlul ca urmare a unei sesizări.” 


	Devine punct 17 nemodificat.


	

	21. 
	19. Articolul 19 se modifică şi va avea următorul cuprins: 
„Art.19. - Inspectorii de muncă, purtând asupra lor legitimaţia şi insigna care atestă funcţia pe care o îndeplinesc în exercitarea atribuţiilor stabilite prin lege, au următoarele drepturi: 

a) să aibă acces liber, permanent şi fără înştiinţare prealabilă, în sediul oricărui angajator; 

b) să identifice, pe baza actelor care dovedesc identitatea sau pe baza altor documente, persoanele aflate în locurile de muncă sau în alte locuri supuse controlului sau cercetării evenimentelor şi să impună completarea fişei de identificare; 

c) să solicite angajatorului sau reprezentantului legal al acestuia, precum şi salariaţilor, singuri sau în prezenţa martorilor, documentele şi informaţiile necesare pentru realizarea controlului sau pentru efectuarea cercetării evenimentelor; 

d) să li se pună la dispoziţie de către entitatea controlată, copii de pe documentele care au legătură cu controlul efectuat sau cu cercetarea evenimentului;

e) să ia declaraţii scrise, singuri sau în prezenţa martorilor, salariaţilor, angajatorilor şi/sau, după caz, reprezentanţilor legali ai acestora, precum şi altor persoane care pot da informaţii cu privire la obiectul controlului efectuat sau al evenimentului cercetat; 

f) să preleveze, în vederea efectuării de analize în laboratoare specializate sau în vederea administrării de probe, mostre de produse, materiale ori substanţe fabricate, utilizate, depozitate, manipulate şi să înştiinţeze deţinătorul sau angajatorul despre aceasta; 

g) să dispună angajatorului efectuarea de măsurători, determinări şi expertize pentru prevenirea unor evenimente sau pentru stabilirea cauzelor evenimentelor produse, precum şi verificarea, prin organisme abilitate, a încadrării nivelului noxelor profesionale în limite admisibile la locurile de muncă; 

h) să preleveze mostrele necesare din produse pentru care desfăşoară acţiuni de supraveghere a pieţei, iar în cazul în care consideră necesar, să dispună distrugerea sau scoaterea din uz a produselor care prezintă un risc grav;

i) să dispună angajatorului măsuri în vederea remedierii într-un timp determinat a neconformităţilor constatate; 

j) să dispună interzicerea, restricţionarea, retragerea unui produs de pe piaţă sau rechemarea acestuia, cu precizarea motivelor care stau la baza acestei decizii; 

k) să dispună sistarea activităţii sau oprirea din funcţiune a echipamentelor de muncă, în cazul în care constată o stare de pericol grav şi iminent de accidentare sau de îmbolnăvire profesională şi să sesizeze, după caz, organele de urmărire penală; 

l) să dispună suspendarea sau retragerea autorizaţiei de funcţionare; 

m) să aplice semne distinctive cu valoare de sigiliu, în condiţiile prevăzute de lege, în virtutea autorităţii de stat cu care este învestit, pe timpul şi în legătură cu îndeplinirea atribuţiilor de serviciu; 

n) să sesizeze organele de urmărire penală cu privire la cazurile sau la situaţiile de încălcare a dispoziţiilor legale în domeniu, când există indicii de săvârşire a unei infracţiuni; 

o) să constate contravenţii şi să aplice sancţiuni prevăzute de legislaţia în vigoare; 

p) să solicite şi să primească necondiţionat sprijin de la autorităţi şi instituţii de ordine publică şi protecţie, după caz, în desfăşurarea controlului”.


	18. Articolul 19 se modifică şi va avea următorul cuprins: 
Preambul nemodificat
a)  să aibă acces liber, permanent şi fără înştiinţare prealabilă, în sediul oricărui angajator şi în orice alt loc de muncă organizat de persoane fizice sau juridice;”

Autori: d-l deputat Victor Paul Dobre şi d-na deputat Claudia Boghicevici
Lit.b) – p) nemodificate


	

	22. 
	20. După articolul 19 se introduc trei noi articole, art.191–193, cu următorul cuprins: 

„Art.191. - (1) Constatările rezultate în urma controalelor şi a cercetării evenimentelor, măsurile, precum şi sancţiunile dispuse de către inspectorii de muncă sunt consemnate de către aceştia în procese verbale al căror model se aprobă prin decizie a inspectorului general de stat. 

(2) Contestaţiile formulate împotriva actelor cu caracter administrativ încheiate de inspectorii de muncă sunt soluţionate potrivit prevederilor Legii contenciosului administrativ nr.554/2004, cu modificările şi completările ulterioare. 

(3) Contestaţiile formulate împotriva proceselor verbale de constatare şi sancţionare a contravenţiilor încheiate de inspectorii de muncă sunt soluţionate potrivit prevederilor Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare. 

Art.192. – Persoanele fizice sau juridice, publice ori private, controlate au obligaţia de a pune la dispoziţia inspectorilor de muncă documentele şi informaţiile solicitate de către aceştia, necesare controlului sau cercetării evenimentului. 

Art.193. - Inspectorii de muncă îşi pot desfăşura activitatea de control pe tot teritoriul ţării, indiferent de locul de muncă în care îşi desfăşoară activitatea în mod curent, în baza deciziei emise de inspectorul general de stat.” 


	19. După articolul 19 se introduc trei noi articole, articolele 191–193, cu următorul cuprins: 

„Art.191. - (1) Constatările rezultate în urma controalelor şi a cercetării evenimentelor, măsurile, precum şi sancţiunile dispuse de inspectorii de muncă sunt consemnate de aceştia în procese-verbale, al căror model se aprobă prin decizie a inspectorului general de stat. 

Alin.(2)-(3) nemodificate

Art.192. – Persoanele fizice sau juridice controlate au obligaţia de a pune la dispoziţia inspectorilor de muncă documentele şi informaţiile solicitate de către aceştia, necesare controlului sau cercetării evenimentului.

Art.193 nemodificat

Autor: d-l deputat Victor Paul Dobre


	Pentru respectarea normelor de tehnică legislativă.

Pentru o formulare corectă.

Text superfluu.

	23. 
	21. Articolul 20 se modifică şi va avea următorul cuprins: 
„Art.20. - (1) Constituie contravenţii şi se sancţionează cu amendă de la 5.000 lei la 10.000 lei: 

a) împiedicarea în orice mod a inspectorilor de muncă să exercite, total sau parţial, controlul sau să efectueze cercetarea evenimentelor potrivit prevederilor legale prin orice acţiune sau inacţiune a conducătorului unităţii, reprezentantului legal, a unui angajat, prepus sau a altei persoane aflată în locaţiile supuse controlului, inclusiv refuzul persoanei găsite la locul de muncă de a completa fişa de identificare; 

b) neîndeplinirea sau îndeplinirea parţială de către entitatea controlată a măsurilor obligatorii dispuse de inspectorul de muncă, la termenele stabilite de acesta; 

c) nerespectarea de către conducătorul unităţii, reprezentantul legal al acesteia, angajaţi, prepuşi sau alte persoane aflate în locaţiile supuse controlului a obligaţiei de a pune la dispoziţia inspectorilor de muncă, în termenul stabilit de inspectorii de muncă, documentele şi informaţiile solicitate de către aceştia, necesare controlului sau cercetării evenimentelor. 

(2) Constatarea şi sancţionarea contravenţiilor prevăzute la alin.(1) se fac de către inspectorii de muncă”.


	20. Articolul 20 se modifică şi va avea următorul cuprins: 
a) împiedicarea în orice mod a inspectorilor de muncă să exercite, total sau parţial, controlul sau să efectueze cercetarea evenimentelor potrivit prevederilor legale prin orice acţiune sau inacţiune a conducătorului unităţii, a reprezentantului legal, a unui angajat, prepus sau a altei persoane aflată în locaţiile supuse controlului, inclusiv refuzul persoanei găsite la locul de muncă de a completa fişa de identificare ori de a da informaţii despre evenimentul cercetat;

b) neîndeplinirea sau îndeplinirea parţială de către entitatea controlată a măsurilor dispuse de inspectorul de muncă, la termenele stabilite de acesta; 

c) nerespectarea de către conducătorul unităţii, reprezentantul legal al acestuia, angajaţi, prepuşi sau alte persoane aflate în locaţiile supuse controlului, a obligaţiei de a pune la dispoziţia inspectorilor de muncă, în termenul stabilit de aceştia, documentele şi informaţiile solicitate, necesare controlului sau cercetării evenimentelor.

Autor: d-l deputat Victor Paul Dobre

Alin.(2) nemodificat 


	Prevedere necesară.

Sintagma „măsurile obligatorii dispuse de inspector” induce opinia că inspectorii de muncă pot dispune şi măsuri care nu au caracter obligatoriu, în contradicţie cu prevederile art.19.
Pentru o formulare corectă şi claritatea textului.

	24. 
	22. Articolele 21 şi 22 se abrogă. 

	Devine punct 21 nemodificat.


	

	25. 
	23. După articolul 22 se introduce un nou articol, art.221, cu următorul cuprins: 
„Art.221. - (1) Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din minimul amenzii prevăzute la art.20 alin.(1), inspectorul de muncă făcând menţiune despre această posibilitate în procesul-verbal.

(2) Contravenţiilor prevăzute la art.20 alin.(1) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	22. După articolul 22 se introduce un nou articol, articolul 221, cu următorul cuprins: 
Autor: d-na deputat Claudia Boghicevici
Nemodificat 


	Pentru respectarea normelor de tehnică legislativă.


	26. 
	24. Articolul 26 se abrogă.


	Devine punct 23 nemodificat.


	

	27. 
	(din Legea nr.108/1999)

Art.28, alin.(2) şi (3)

(2) Hotărârea Guvernului nr.188/1999 privind organizarea şi funcţionarea Ministerului Muncii şi Protecţiei Sociale se modifică în mod corespunzător.
(3) Pe data intrării în vigoare a prezentei legi se abrogă art. 181 şi 182 din Codul muncii, aprobat prin Legea nr.10/1972, publicată în Buletinul Oficial, Partea I, nr. 140 din 1 decembrie 1972, precum şi orice dispoziţii contrare prevederilor prezentei legi.

	24. La articolul 28, alineatele (2) şi (3) se abrogă.
Autor: d-na deputat Claudia Boghicevici

	Pentru respectarea normelor de tehnică legislativă, având în vedere atât faptul că aceste prevederi şi-au produs efectele, cât şi dispoziţia de republicare a legii.


	28. 
	Art.II. – Legea nr.108/1999 privind înfiinţarea şi organizarea Inspecţiei Muncii, republicată, cu modificările şi completările aduse prin prezenta lege, se va republica, dându-se textelor o nouă numerotare. 


	Art.II. - În termen de 60 de zile de la data intrării în vigoare a prezentei legi, Guvernul va supune spre adoptare Parlamentului Legea privind Statutul inspectorului de muncă, prevăzută la art.16 alin.(2) din Legea nr.108/1999 privind înfiinţarea şi organizarea Inspecţiei Muncii, republicată, astfel cum a fost modificată şi completată prin prezenta lege. 
Autor: d-na deputat Claudia Boghicevici


	Textul a fost preluat de la art.IV, pentru o corectă structurare a legii.

Textul iniţial al art.II se reformulează ca art.V, pentru respectarea normelor de tehnică legislativă – poziţia 31 din raport. 

	29. 
	__
	Art.III. – (1) În termen de 60 de zile de la data intrării în vigoare a prezentei legi, Ministerul Muncii, Familiei şi Protecţiei Sociale va elabora Regulamentul de organizare şi funcţionare al Inspecţiei Muncii, care se aprobă prin hotărâre a Guvernului.
(2) În termenul prevăzut la alin.(1) Inspecţia Muncii va elabora Regulamentul de organizare şi funcţionare al aparatului propriu al Inspecţiei Muncii şi Regulamentul de organizare şi funcţionare al inspectoratului teritorial de muncă, care se aprobă prin ordin al ministrului muncii, familiei şi protecţiei sociale.

(3) Până la data intrării în vigoare a regulamentelor prevăzute la alin.(1) şi (2) rămân aplicabile reglementările referitoare la organizarea şi funcţionarea Inspecţiei Muncii, respectiv a inspectoratelor teritoriale de muncă, în măsura în care nu contravin prevederilor prezentei legi.
Autor: d-na deputat Claudia Boghicevici


	Prevederi necesare, pentru a reglementa în timp elaborarea şi aprobarea regulamentelor de organizare şi funcţionare prevăzute în cuprinsul legii.

	30. 
	Art.III. - Pe data intrării în vigoare a prezentei legi se abrogă: 
a) art.39 alin.(3) din Legea securităţii şi sănătăţii în muncă nr.319/2006, publicată în Monitorul Oficial al României, Partea I, nr. 646 din 26 iulie 2006; 

b) art.62 alin.(3) şi alin.(4) din Legea privind asigurarea pentru accidente de muncă şi boli profesionale nr.346/2002, republicată în Monitorul Oficial al României, Partea I, nr.772 din 12 noiembrie 2009.
	Art.IV. - Pe data intrării în vigoare a prezentei legi se abrogă: 

Lit.a) nemodificată

b) art.62 alin.(3) şi alin.(4) din Legea nr.346/2002 privind asigurarea pentru accidente de muncă şi boli profesionale, republicată în Monitorul Oficial al României, Partea I, nr.772 din 12 noiembrie 2009.

Autor: d-na deputat Claudia Boghicevici

	Pentru respectarea normelor de tehnică legislativă.

	31. 
	Art.IV. – Legea privind Statutul inspectorului de muncă prevăzută la art.16 alin.(2) din Legea nr.108/1999 privind înfiinţarea şi organizarea Inspecţiei Muncii, republicată, cu modificările şi completările ulterioare aduse prin prezenta lege, va fi supusă Parlamentului spre adoptare, de către Guvern, în termen de 60 de zile de la data intrării în vigoare a prezentei legi.

	Art.V. – Legea nr.108/1999 privind înfiinţarea şi organizarea Inspecţiei Muncii, republicată, cu modificările şi completările aduse prin prezenta lege, se va republica, dându-se textelor o nouă numerotare. 
Autor: d-na deputat Claudia Boghicevici 


	Textul iniţial al art.IV a fost reformulat ca art.II, poziţia 28 din raport. 

Pentru respectarea normelor de tehnică legislativă, normele de republicare se constituie ca ultim articol al unei legi.

